שאה-רוח' ח'אן

שאה-רוח' ח'אן (Shah Rukh Khan, באורדו: شاہ رخ خان, ידוע גם כ-SRK; נולד ב-2 בנובמבר 1965 בניו דלהי, הודו) הוא שחקן ומפיק קולנוע הודי, זוכה 15 פרסי פילמפייר (האוסקר ההודי). נחשב לאחד השחקנים הגדולים בקולנוע ההודי בכל הזמנים. הוא נחשב לאחד משלושת כוכבי הקולנוע הגדולים של בוליווד מאז שנות ה-90 שנקראו " שלושת החאנים ": אמיר ח'אן, שאה רוח' ח'אן וסלמאן ח'אן. יחד, הם כיכבו בעשרות סרטי בוליווד הרווחיים ביותר, ושלטו בקופות ההודיות מאז שנות ה-90.  שאה רוח ח'אן היה המצליח ביותר במשך רוב שנות ה-90 וה-2000. לפי פורבס, שאה רוח' חאן הוא "ללא ספק כוכב הקולנוע הגדול בעולם" נכון ל-2017, בשל הפופולריות העצומה שלו בהודו ובסין בתפקידו הראשון שיחק בסרט "ראג'ו ג'נטלמן" (1992) ומאז שיחק במספר רב של סרטים כמו "עונת האהבה", "קאראן וארג'ון" ועוד. ח'אן שיחק לעיתים קרובות לצד השחקניות פריטי זינטה, מדהורי דיקסיט, ג'והי צ'אולה וקאג'ול. כבר בתחילת דרכו הוא הוכיח לכל מבקרי הקולנוע והטלוויזיה את כישרונו בתחום המשחק, יותר מכל בסרטים "גחמה" לצד מדהורי דיקסיט ו"הקוסם" לצדן של קאג'ול ושילפה שטי. בסרטים אלה הוא גילם תפקידים שליליים. בסרט "גחמה" הוא שיחק בתפקיד פסיכופת מטורף שיעשה הכול למען השגתה של בחורה, ובסרט "הקוסם", שצולם שנה לפני כן, הוא שיחק בתפקיד דומה של פסיכופת רוצח שעושה הכול כדי לנקום את מות משפחתו. בין סרטיו המוכרים: "הלב האמיץ יזכה בכלה" (1995) וגם "פחם בוער" (1997) ו"משהו זז בלב" (1998); שלושתם לצדה של קאג'ול, "הלב משתגע" (1997), לצדם של קאריסמה קאפור ואקשאיי קומאר, "אשוקה" (2001) - סרט היסטורי תקופתי לצד קארינה קאפור, ו"דבדס" (2002) לצד אישווריה ראי, הסרט "בת הגנרל" (2004), הסרט "אום שאנטי אום" (2007) וקוראים לי חאן (2010). "אולי לא יהיה מחר" (2003), "ויר זארה" (2004) ו"לעולם אל תגידי שלום" (2006) לצדה של פריטי זינטה. "אהובתי אני שלך" לצדם של סלמאן ח'אן ומדהורי דיקסיט, "אהבה בהמשכים", "קדימה הודו!". "נס" (1992), "מאיה ממסאב" (1993), "לפעמים כן, לפעמים לא" (1994), "הו דרלינג, זוהי הודו!" (1995, לצד אנופם קר), "אדון אנגלי, גברת הודית" (1996), "תשוקה" (1996), "אחד כפול 2 שווה 4" (2001), "דון" (2006) לצד קארינה קאפור ופריאנקה צ'ופרה, "שנה חדשה" (2014), "זינדאגי" (2016), "כשהארי פגש את סג'ל" (2017). מלבד היותו שחקן ח'אן גם הפיק מספר סרטים. מבין הסרטים שהפיק, "אשוקה", שאותו הפיק יחד עם השחקנית ג'והי צ'אולה, איתה שיחק במספר רב של סרטים, בין היתר: "פחד: סיפור אהבה אלים" (1993), "יס בוס" (1997), "הכפיל" (1998), "פעימות לב של הודי" (2000), "רוח רפאים" (2008), "אלוהים יודע" (1995) שידוע גם בשם ראם ג'אנה. בשנת 2001 כיכב בדרמה האפית המצליחה "אשוקה" שם גילם את דמותו של הקיסר ההודי אשוקה. בשנת 2015 כיכב בדרמה הרומנטית של הבמאי רוהיט שטי (אנ'), "לב גדול" (אנ') לצידן של קריטי סנון וקאג'ול. בשנת 2017 כיכב בסרט הפעולה עתיר התקציב "ראיס". שאהרוח ח'אן קבע שיא בטקס "פרסי הפילמפייר" (האוסקר ההודי), שם הוא קיבל פרסים ומועמדויות יותר מכל שחקן אחר במשך שנות הקריירה שלו. מלבד זאת הוא קיבל פרסים רבים בטקסים שונים: 1992 - תגלית השנה 1993 - השחקן הטוב ביותר על תפקידו בסרט "הקוסם" 1993 - הביקורות הטובות ביותר עבור הסרט "קאבהי האן קאבהי נא" 1994 - תפקיד הרשע הטוב ביותר על תפקידו בסרט "גחמה" 1995 - השחקן הטוב ביותר עבור הסרט "דיוונה דולהניה לה ג'יאנגה" 1997 - השחקן הטוב ביותר עבור הסרט "לבי משתגע" 1998 - השחקן הטוב ביותר על תפקידו בסרט "משהו זז בלב" 2000 - הביקורות הטובות ביותר על תפקידו בסרט "מאוהבים" 2002 - השחקן הטוב ביותר על סרטו "דבדס" 2004 - השחקן הטוב ביותר על תפקידו בסרט "סוואדס". כמו כן, בשנת 2005 הוא קיבל את פרס השחקן הטוב ביותר שהוענק לו על ידי רקהה בטקס ה"zee awards". בשנת 2023 הופיע ברשימה השנתית טיים 100 של מגזין טיים. מדיה וקבצים בנושא שאה-רוח' ח'אן בוויקישיתוף שאה-רוח' ח'אן, ברשת החברתית פייסבוק שאה-רוח' ח'אן, ברשת החברתית אקס (טוויטר) שאה-רוח' ח'אן, ברשת החברתית אינסטגרם שאה-רוח' ח'אן, במסד הנתונים הקולנועיים IMDb (באנגלית) שאה-רוח' ח'אן, באתר AllMovie (באנגלית) שאה-רוח' ח'אן, באתר Rotten Tomatoes (באנגלית) שאה-רוח' ח'אן, באתר Metacritic (באנגלית) שאה-רוח' ח'אן, במסד הנתונים הקולנועיים KinoPoisk (ברוסית) שאה-רוח' ח'אן, באתר ספוטיפיי שאה-רוח' ח'אן, באתר סאונדקלאוד (באנגלית) שאה-רוח' ח'אן, באתר MusicBrainz (באנגלית) שאה-רוח' ח'אן, באתר Discogs (באנגלית) שאה-רוח' ח'אן, באתר Songkick (באנגלית) שאה-רוח' ח'אן, באתר אנציקלופדיה בריטניקה (באנגלית) דיפיקה פדוקון, Shah Rukh Khan Is on the 2023 TIME 100 List, טיים, ‏13 באפריל 2023